open-index/open-wikipedia-markdown huggingface dataset:
Γκαγκαβούζικη γλώσσα

Η **γκαγκαβούζικη γλώσσα**, ή Βαλκανική Γκαγκαβούζικη γλώσσα ομιλείται στην Τουρκία, την Ελλάδα, και τη Βόρεια Μακεδονία. Οι oμιλητές αυτής της γλώσσας ονομάζoνται Γκαγκαβούζηδες. Στην Ελλάδα ομιλείται η διάλεκτος Σουργκιούτς. Αυτή η γλώσσα δεν πρέπει να συγχέεται με τη γλώσσα των Γκαγκαούζων της Μολδαβίας. Οι εν Ελλάδι Γκαγκαβούζηδες είναι τουρκόφωνοι χριστιανοί.

## Πηγές
* Nordhoff, Sebastian; Hammarström, Harald; Forkel, Robert; Haspelmath, Martin, eds. (2013). *Balkan Gagauz Turkish*. Glottolog. Leipzig: Max Planck Institute for Evolutionary Anthropology.
* Κοζαρίδης Χρήστος, *Εμείς οι Γκαγκαβούζηδες*, 2010

Κατηγορία:Τουρκικές γλώσσες
Κατηγορία:Γλώσσες της Βουλγαρίας
Κατηγορία:Γλώσσες της Ελλάδας
Κατηγορία:Γλώσσες της Βόρειας Μακεδονίας
Κατηγορία:Γλώσσες της Τουρκίας
Κατηγορία:Συγκολλητικές γλώσσες
Ας περιμένουν οι γυναίκες

Το ***Ας περιμένουν οι γυναίκες*** είναι ελληνική κωμική ταινία του 1998, σε παραγωγή, σκηνοθεσία και σενάριο Σταύρου Τσιώλη. Πρωταγωνιστούν οι: Γιάννης Ζουγανέλης, Σάκης Μπουλάς και Αργύρης Μπακιρτζής.

## Πλοκή

Ο Πάνος ( Γιάννης Ζουγανέλης) και ο Μιχάλης (Αργύρης Μπακιρτζής), μπατζανάκηδες μικροβιοτέχνες από τη Θεσσαλονίκη, ξεκινούν ένα ταξίδι για τη Θάσο, όπου βρίσκονται ήδη οι οικογένειές τους. Μια τυχαία συνάντηση με μία κοπέλα (που ενσαρκώνει η Αγγελική Ηλιάδη) στη λίμνη Βόλβη θα προκαλέσει την ψυχολογική κατάρρευση του Πάνου, ο οποίος την ερωτεύεται, καταρρέει ψυχολογικά και επιχειρεί να αυτοκτονήσει. Ο Μιχάλης καλεί τον Αντώνη (Σάκης Μπουλάς), τον τρίτο μπατζανάκη και πολιτευτή του ΠΑΣΟΚ, για βοήθεια. Όμως η παρουσία του Αντώνη δεν έχει τα επιθυμητά αποτελέσματα και οι γυναίκες τους ακόμα τους περιμένουν στη Θάσο.

## Διανομή

* Γιάννης Ζουγανέλης - Πάνος**'
* [[Σάκης Μπουλάς]] - Αντώνης**'
* Αργύρης Μπακιρτζής - Μιχάλης**
* Αγγελική Ηλιάδη - τραγουδίστρια
* Έμιλυ Παπαχρήστου - ηλικιωμένη
* Αρχοντούλα Ξένου - ηλικιωμένη

## Πληροφορίες
Η ιδέα για την ταινία προήλθε από ένα ταξίδι του Σταύρου Τσιώλη και του Χρήστου Βακαλόπουλου στην Καβάλα στα πλαίσια των γυρισμάτων της προηγούμενής του ταινίας, *[[Παρακαλώ, γυναίκες, μην κλαίτε]]*. Ο αρχικός τίτλος της νέας ταινίας ήταν «Το ιστορικό συνέδριο της Βόλβης». Ήταν η πρώτη συνεργασία του σκηνοθέτη με τους Σάκη Μπουλά και Γιάννη Ζουγανέλη, σε αντίθεση με τον Αργύρη Μπακιρτζή, με τον οποίο είχε συνεργαστεί και σε προηγούμενες ταινίες.

Η ταινία περιέχει αρκετές αναφορές στην πολιτική σκηνή και στην κουλτούρα του Νεοέλληνα, και πλαισιώνεται από σουρεαλιστικούς διαλόγους.

## Παραπομπές


## Εξωτερικοί σύνδεσμοι
* Ας περιμένουν οι γυναίκες στην Ταινιοθήκη της Ελλάδος
* Ας περιμένουν οι γυναίκες στο Cine.gr

Κατηγορία:Ελληνικές ταινίες της δεκαετίας 1990
Κατηγορία:Ταινίες του 1998
Κατηγορία:Ελληνόφωνες ταινίες
Κατηγορία:Ελληνικές κωμικές ταινίες
Κατηγορία:Ταινίες γυρισμένες στην Ελλάδα
Κατηγορία:Ταινίες παραγωγής Ελληνικού Κέντρου Κινηματογράφου
Κατηγορία:Ταινίες παραγωγής ΕΡΤ
Καλλιγόνι Λευκάδας

Το **Καλλιγόνι** ή **Καλλιγόνιο** είναι παραθαλάσσιο χωριό της Λευκάδας στην Περιφερειακή Ενότητα Λευκάδας.

## Γεωγραφικά - ιστορικά στοιχεία
Το Καλλιγόνι βρίσκεται δίπλα στην πρωτεύουσα του νησιού (σε οδική απόσταση 2 χιλιομέτρων από το κέντρο της) και ουσιαστικά αποτελεί τη νότια συνέχειά της. Έχει μεσοσταθμικό υψόμετρο 6 μέτρα πάνω από την επιφάνεια της θάλασσας. Δυτικά του χωριού είναι η Απόλπαινα και νότια οι Καριώτες. Το Καλλιγόνι είναι χτισμένο (μαζί με τον λόφο Κούλμο και μέχρι τους Καριώτες) στη θέση της αρχαίας πρωτεύουσας του νησιού, της Νηρίκου, που παρέμεινε πρωτεύουσα μέχρι τον 13ο αιώνα και μετέπειτα πήρε το όνομα Λευκάδα.

Αναφέρεται επίσημα, μετά την Ένωση των Επτανήσων (1864), το 1866 στο ΦΕΚ 9Α - 28/01/1866 να προσαρτάται στον τότε δήμο Λευκάδος. Σύμφωνα με το πρόγραμμα Καλλικράτης, μαζί με τη Λευκάδα και το Φρύνι αποτελούν τη δημοτική κοινότητα Λευκάδος που ανήκει στη Δημοτική Ενότητα Λευκάδος του Δήμου Λευκάδας και σύμφωνα με την απογραφή του 2011 έχει πληθυσμό 197 κατοίκους.

## Πληθυσμός
Η εξέλιξη του πληθυσμού του Καλλιγονίου στις επίσημες απογραφές φαίνεται στον πίνακα.

Με τα δεδομένα της τελευταίας απογραφής, το Καλλιγόνι είναι ο 23ος σε πληθυσμό οικισμός του Δήμου Λευκάδας.

## Πηγή
* Το αντίστοιχο λήμμα στη *Νέα Ελληνική Εγκυκλοπαίδεια* (Χάρη Πάτση), τόμος 14, σελ. 674

## Παραπομπές


## Εξωτερικοί σύνδεσμοι
* Χάρτης και συνοπτικά δεδομένα

Κατηγορία:Χωριά της περιφερειακής ενότητας Λευκάδας
Γιώργος Καραφέσκος

Ο **Γιώργος Καραφέσκος** (γεννημένος το 1946) είναι Έλληνας παλαίμαχος διεθνής ποδοσφαιριστής, ο οποίος αγωνιζόταν ως μέσος.

## Καριέρα
### Σε συλλογικό επίπεδο
Ξεκίνησε το ποδόσφαιρο το 1959 σε ηλικία 13 ετών από τους "μικρούς" της ΑΕΚ και το 1965 στα 19 του χρόνια προωθήθηκε στην πρώτη ομάδα, στην οποία γρήγορα απέκτησε θέση βασικού, κατακτώντας στο διάστημα της παρουσίας του δύο πρωταθλήματα (1967-68, 1970-71) και ένα κύπελλο (1965-66).

Το 1974 πήγε στην Καστοριά, στην οποίο αγωνίστηκε για τέσσερα χρόνια, κλείνοντας την ποδοσφαιρική του καριέρα στην Καλλιθέα το 1980.

### Στις εθνικές ομάδες
Αγωνίστηκε με την εθνική Ελλάδας σε 8 αγώνες στο διάστημα 1968-71. Η πρώτη του εμφάνιση πραγματοποιήθηκε στις 12 Οκτωβρίου 1968, στον εκτός έδρας αγώνα με την Ελβετία για τα προκριματικά του Μουντιάλ 1970.

Υπήρξε επίσης μέλος της εθνικής Ενόπλων που το 1967 κατέκτησε το Παγκόσμιο Κύπελλο Ενόπλων στη Βαγδάτη.

## Τίτλοι
* Πρωταθλήματα Ελλάδας: 2 (1967-68, 1970-71)
* Κύπελλο Ελλάδας: 1 (1965-66)

## Παραπομπές


## Πηγές

* Ο Γιώργος Καραφέσκος στην επίσημη ιστοσελίδα της ΑΕΚ
* Ο Γιώργος Καραφέσκος στο epo.gr
* 90 χρόνια ΑΕΚ - Η ιστορία της ΑΕΚ, Εκδοτικός Οργανισμός Λιβάνη

Κατηγορία:Έλληνες ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Φούτμπολ Λιγκ (Ελλάδα)
Κατηγορία:Ποδοσφαιριστές Εθνικής Ελλάδος
Κατηγορία:Ποδοσφαιριστές Αθλητικής Ένωσης Κωνσταντινουπόλεως
Κατηγορία:Ποδοσφαιριστές Καστοριάς
Κατηγορία:Ποδοσφαιριστές Γ.Σ. Καλλιθέας
Ζαμπόνι Φωκίδας

Το **Ζαμπόνι** ή **Ζομπόνι** είναι μια μικρή βραχονησίδα που βρίσκεται στον κολπίσκο του Όρμου Λεμονιάς (Πανόρμου), στο Δημοτικό Διαμέρισμα Τολοφώνος του Δήμου Δωρίδος του Νομού Φωκίδος στον Κορινθιακό Κόλπο. Είναι σε πολύ κοντινή απόσταση από την ακτή της Δωρίδος. Δεν κατοικείται ούτε έχει κάποιο κτίσμα.

## Περιβάλλον
Στο ασβεστολιθικό υπόστρωμα της βραχονησίδας φύεται αλοφυτική βλάστηση με salicornia.

## Παραπομπές και υποσημειώσεις


## Πηγές
* Θεοχαρόπουλος Μ., Δημητρέλλος Γ., Χρονόπουλος Γ., Γεωργιάδης Θ., «Μελέτη της χλωρίδας, βλάστησης και φυτογεωγραφίας των νησιών του δυτικού Κορινθιακού κόλπου. Αρχή ενός προγράμματος διαχρονικής παρακολούθησης» στο: Καμάρη Γ., Μπαρέκα Π., Ψαράς Γ., Κωνσταντινίδης Θ., Δημόπουλος Π. & Κυπαρίσσης Α. (επιμ.), *[https://web.archive.org/web/20170103204907/http://www.hbs.gr/el/activities/hbs-conferences/17-10 Πρακτικά 10ου Πανελλήνιου Επιστημονικού Συνεδρίου της Ελληνικής Βοτανικής Εταιρείας. Ιωάννινα 5-8 Μαΐου 2005]*, ηλεκτρονική έκδοση, Ελληνική Βοτανική Εταιρία, (Αθήνα) 2009, σσ. 223-231. ISBN 978-960-98543-0-6, ISSN 1791-6399. Ανακτήθηκε: 25/11/2015. (ηλεκτρονικό έγγραφο· αρχείο pdf)
* Μιχάλης Θεοχαρόπουλος, «Αναγκαιότητα προσανατολισμού των Προγραμμάτων Περιβαλλοντικής Εκπαίδευσης για τη διαχείριση της βιοποικιλότητας, στην κατεύθυνση της αειφόρου ανάπτυξης και της ευαισθητοποίησης των πολιτών. Η περίπτωση των οικοσυστημάτων των νησίδων του δυτικού Κορινθιακού Κόλπου της παραλιακής Φωκίδας» στο: *Πρακτικά 4ου Συνεδρίου Πανελλήνιας Ένωσης Εκπαιδευτικών για την Περιβαλλοντική Εκπαίδευση (Π.Ε.ΕΚ.Π.Ε.) "Προς την Αειφόρο Ανάπτυξη: Φυσικοί Πόροι, Κοινωνία, Περιβαλλοντική Εκπαίδευση". Ναύπλιο, 12-14/12/2008*. Ανακτήθηκε: 25/11/2015. (ηλεκτρονικό έγγραφο· αρχείο pdf)

Κατηγορία:Νησιά της Φωκίδας
Κατηγορία:Ελληνικές βραχονησίδες
3074 Ποπόφ

Ο **Ποπόφ (Popov)** είναι ένας αστεροειδής που περιφέρεται στην εσωτερική περιοχή (δηλαδή την προς την πλευρά του Ηλίου) της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 13,7. Ανακαλύφθηκε το 1979 από τη Σοβιετική (Ουκρανή) αστρονόμο Λιουντμίλα Βασίλιεβνα Ζουράβλεβα, που παρατηρούσε από το Ναουτσνί της Κριμαίας, και πήρε το όνομά του προς τιμή του Ρώσου φυσικού και ηλεκτροτεχνικού Αλεξάνδρου Ποπόφ, εκ των εφευρετών του ραδιοφώνου (όπως και ο κρατήρας Ποπόφ στη Σελήνη).

## Φυσικά χαρακτηριστικά
Ο φασματικός τύπος του Ποπόφ είναι **B** (είδος ανθρακούχου).

### Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Ποποφ
Ποσυρτή

Η **ποσυρτή** είναι παραδοσιακό κυπριακό αλλαντικό, παρόμοιο με το μπέικον. Η παρασκευή της ήταν από τα παλιότερα χρόνια ιδιαίτερα δημοφιλής στις περιοχές της Τηλλυρίας, της Μαραθάσας, της Πάφου και της Πιτσιλιάς και ήταν συνυφασμένη με την γιορτή των Θεοφανίων που σηματοδοτούσε την ημέρα έναρξης των «σσοιροσφαών», δηλαδή του σφαγιασμού των οικόσιτων χοίρων με σκοπό την παραγωγή διάφορων κρεατικών (εκτός από την ποσυρτή παρασκευάζονταν λουκάνικα, λούντζα, ζαλατίνα, σούβλοι κλπ).

## Παρασκευή
Η ποσυρτή διακρίνεται σε δύο είδη, τη μικρή και τη μεγάλη. Αυτή η διαφοροποίηση έγκειται στο μέρος του χοιρινού κρέατος που χρησιμοποιείται κατά την παρασκευή. Συγκεκριμένα, για την παρασκευή της μικρής ποσυρτής λαμβάνεται το άνω τμήμα του λαιμού ενώ για τη μεγάλη ποσυρτή πραγματοποιείται λήψη κρέατος από την κοιλιά. Η επεξεργασία περιλαμβάνει πρώτα το αλάτισμα, στη συνέχεια το μαρινάρισμα του κρέατος με κρασί (συνήθως μαύρο ή μαραθεύτικο), κόλιανδρο, κύμινο, μαύρο πιπέρι κλπ. Έπειτα ακολουθεί το κάπνισμα του κρέατος για την ωρίμανση και η φύλαξη σε σκιερό μέρος για την αποξήρανση. Η ποσυρτή έχει σχετικά ορθογώνιο και επίπεδο σχήμα, χρώμα σκούρο κοκκινόμαυρο εσωτερικά και κόκκινο προς μοβ εξωτερικά καθώς και αλμυρή γεύση. Η κατανάλωση της είναι διαθέσιμη σε μικρότερα ή μεγαλύτερα κομμάτια, σε οποιοδήποτε πάχος και σχήμα.

## Παραπομπές


Κατηγορία:Κυπριακή κουζίνα
Κατηγορία:Αλλαντικά
Νόρμα

Η λέξη **Νόρμα** μπορεί να σημαίνει:

* Νόρμα (όνομα), γυναικείο όνομα
* Νόρμα (όπερα), όπερα του Μπελίνι (1831)
* Νόρμα (μαθηματικά), έννοια των μαθηματικών
* 555 Νόρμα, αστεροειδής
Κοιασίτωρας

Ο **Κοιασίτωρας** (*Κοιασίτωρ, [[λατινικά]] : quaesitor*) ήταν τίτλος της δικαιοσύνης που δημιουργήθηκε τον 6ο αιώνα από τον Ιουστινιανό. 

Ο Κοιασίτωρας είχε την έδρα του στην Κωνσταντινούπολη και κύριο μέλημα του ήταν η προώθηση των υποθέσεων από ανθρώπους που έρχονταν από την επαρχία για να επιλύσουν τις διαφορές τους στα δικαστήρια της πόλης. Ο Κοιασίτωρας αρκετές φορές δίκαζε και ο ίδιος κάποιες από αυτές τις υποθέσεις. Κοιασίτωρας εκλεγόταν κάποιος ιδιώτης ή πατρίκιος.

Στις αρμοδιότητες του ήταν ο έλεγχος για διαφθορά υπαλλήλων ή αξιωματούχων, εκδίκαση εφέσεων κατά δικαστικών αποφάσεων, υποθέσεις πλαστογραφίας, παιδεραστίας κι ιεροσυλίας. Άλλες αρμοδιότητες τους ήταν να διαβάζουν τα επίσημα έγγραφα στον αυτοκράτορα, να εκφωνούν τα βασιλικά διατάγματα. Ο Κοιασίτωρας δεν εκδίκαζε υποθέσεις σε δικαστήριο αλλά οι υποθέσεις περνούσαν από αυτόν τις διάβαζε και τις γνωστοποιούσε στον αυτοκράτορα. Οι Καιοσίτορες γύριζαν την πρωτεύουσα ανάμεσα στους φτωχούς και διάλεγαν τους ικανότερους, νεότερους και ρωμαλέους από αυτούς βάζοντας τους σε δουλείες και βρίσκοντας τους εργασία, προσέφεραν βοήθεια σε γεροντότερους και άπορους, άλλοι πήγαιναν στις επαρχίες αναζητώντας πόρους.

Κατά τον 7ο αιώνα ήταν ο ανώτερος δικαστικός τίτλος μετά τον αυτοκράτορα έως τον 9ο αιώνα όταν ανώτερος έγινε ο έπαρχος της πόλης.

## Παραπομπές


## Πηγές
* Γκουτζιουκώστας, Ανδρέας (2004, Αριστοτέλειο Πανεπιστήμιο Θεσσαλονίκης (ΑΠΘ)), Η απονομή δικαιοσύνης στο Βυζάντιο (9ος-12ος αιώνες): τα δικαιοδοτικά όργανα και τα δικαστήρια της πρωτεύουσας

Κατηγορία:Βυζαντινοί δικαστικοί τίτλοι
Νέρολι

thumb|250px|right|Φύλλωμα, άνθη και καρποί της Νεραντζιάς.
Το **έλαιο νέρολι** ή άλλως **έλαιο νερολί** *(Neroli oil)* ή συνηθέστερα χωρίς το «έλαιο», το **νέρολι** ή **νερολί**, είναι αιθέριο έλαιο το οποίο παράγεται από τον ανθό της Νεραντζιάς *(Citrus aurantium* υποείδος *amara* ή *Bigaradia)*. Η ευωδία του είναι γλυκιά, μελωμένη και κάπως μεταλλική, με πράσινες και πικάντικες όψεις. Το άνθος πορτοκαλιάς, εξάγεται επίσης από το ίδιο άνθος και τα δύο εκχυλίσματα χρησιμοποιούνται ευρέως στην αρωματοποιΐα. Το άνθος πορτοκαλιάς, μπορεί να περιγραφεί πως μυρίζει πιο γλυκά, πιο ζεστά και πιο λουλουδάτα απ' ό,τι το νέρολι. Η διαφορά μεταξύ του πώς μυρίζουν το νέρολι και τα άνθη πορτοκαλιάς και γιατί αναφέρονται με διαφορετικά ονόματα, είναι το αποτέλεσμα της διαδικασίας εκχύλισης που χρησιμοποιείται ώστε να ληφθεί το έλαιο από τα άνθη. Το νέρολι εκχυλίζεται δι' αποστάξεως μεθ' υδρατμών και τα άνθη πορτοκαλιάς εκχυλίζονται μέσω μιας διαδικασίας *enfleurage*.

## Παραγωγή
thumb|250px|left|Το αιθέριο έλαιο νέρολι ''(Citrus aurantium)'', σε διαφανές γυάλινο φιαλίδιο.
Τα άνθη συλλέγονται, συνήθως με το χέρι, στα τέλη Απριλίου με αρχές Μαΐου. Το έλαιο εκχυλίζεται μέσω της προσεκτικής απόσταξης του ατμού.

## Ιστορία
Μέχρι το τέλος του 17ου αιώνα, η ''Anne Marie Orsini'', δούκισσα του *Bracciano* και πριγκίπισσα της ''Nerola'', Ιταλία, εισήγαγε το αιθέριο έλαιο της νεραντζιάς ως ένα μοντέρνο άρωμα, χρησιμοποιώντας το για τον αρωματισμό των γαντιών καθώς και του μπάνιου της. Έκτοτε, προκειμένου να περιγραφεί αυτό το μύρο, χρησιμοποιείται ο όρος «νέρολι». Το νέρολι έχει ένα αναζωογονητικό και διακριτικό, πικάντικο άρωμα με γλυκές λουλουδένιες νότες.

## Χρήση
thumb|250px|right|Άνθη πορτοκαλιάς και πορτοκάλια - από τα λουλούδια τους εξάγεται το νέρολι.
Στην αρωματοποιία, είναι από τα πιο ευρέως χρησιμοποιούμενα έλαια ανθέων. Πρόκειται για μη τοξική, μη ερεθιστική, μη ευαισθητοποιητική, μη φωτοτοξική ουσία. Δένει καλά με οποιοδήποτε έλαιο εσπεριδοειδούς, διάφορα λουλουδάτα απόλυτα *(absolutes)* και τα περισσότερα από τα διαθέσιμα στην αγορά, συνθετικά συστατικά. Το έλαιο νέρολι είναι κλασικό στοιχείο στο σχεδιασμό αρωμάτων και ένα από τα πιο συχνά χρησιμοποιούμενα στη βιομηχανία.

Έχει επίσης μια περιορισμένη χρήση σε αρωματικές ύλες. Το έλαιο νέρολι, φέρεται να είναι ένα από τα συστατικά της καλά φυλαγμένης μυστικής συνταγής του αναψυκτικού *[[Coca-Cola]]*. Είναι μια αρωματική ουσία συνταγών κόλα ανοικτής πηγής, αν και μερικές παραλλαγές θεωρούνται ως προαιρετικές, λόγω του υψηλού τους κόστους.

## Σημειώσεις


## Παραπομπές


## Εξωτερικοί σύνδεσμοι (στα Αγγλικά)
*Entry in the British Pharmaceutical Codex from 1911

Κατηγορία:Αιθέρια έλαια
Κατηγορία:Αρωματοθεραπεία
Κατηγορία:Παραγωγές εσπεριδοειδών
VisualEditor

Ο **VisualEditor** (**VE**) είναι εγχείρημα που σχεδιάστηκε για να παρέχει έναν "οπτικό" ή "WYSIWYG-like" online rich-text editor ως MediaWiki extension στην  Βικιπαίδεια. Αναπτύχθηκε από το Wikimedia Foundation σε συνεργασία με τη Wikia. Η  beta έκδοση ενεργοποιήθηκε ως προεπιλογή με δυνατότητα απενεργοποίησης τον Ιούλιο του 2013 για το Mediawiki.org και μια σειρά από τις μεγαλύτερες Βικιπαίδειες.

## Παραπομπές


Κατηγορία:Βικιπαίδεια
Κατηγορία:MediaWiki
Μάρω Τράντα

Η **Μαρία (Μάρω) Τράντα**, γεννημένη στις 21 Φεβρουαρίου 1992 στο Βελβεντό Κοζάνης, είναι Ελληνίδα πρώην αθλήτρια της καλαθοσφαίρισης. Διαθέτοντας ύψος 176 εκατοστά, αγωνιζόταν ως πλέι μέικερ και σούτινγκ γκαρντ. Φόρεσε το εθνόσημο σε ηλικία 17 ετών, οπότε και διαγωνίστηκε με την Εθνική Ελλάδας U18 στο Ευρωπαϊκό Πρωτάθλημα 2009. Ως ενήλικη αγωνίστηκε με τις ομάδες του Άρη Θεσσαλονίκης, του Όλυμπου Ελευθερίου-Κορδελιού, του Π.Α.Ο.Κ. και του Παναθλητικού Συκεών. 

## Αθλητική καριέρα

Η Τράντα ξεκίνησε την καριέρα της από τον Α.Σ. Βελβεντό Κοζάνης, σύλλογο της γενέτειρας της. Στα δεκαοκτώ της χρόνια αποκτήθηκε από την ομάδα του Άρη, όπου παρέμεινε για τέσσερις σεζόν. Το 2010-11, αγωνίστηκε σε δώδεκα παιχνίδια της Α1 εθνικής κατηγορίας, κατακτώντας την τέταρτη θέση με τους "κίτρινους", έχοντας 2,2 πόντους ανά αγώνα. Την ίδια χρονιά, αγωνίστηκε στο EuroCup, όπου ο Άρης έφθασε μέχρι την φάση των '32, αποκλειόμενος από την ρωσική Ντιναμό Νοβοσιμπίρσκ.

Την επόμενη χρονιά, η Τράντα αγωνίστηκε σε όλους τους αγώνες της ομάδας της, με μέσο όρο 5,3 πόντων. Το 2012-13, η ομάδα της Θεσσαλονίκης κατέλαβε την έκτη θέση του πρωταθλήματος, αλλά την επόμενη σεζόν υποβιβάστηκε οικειοθελώς στην Α2 εθνική κατηγορία λόγω οικονομικών δυσκολιών. Η Τράντα παρέμεινε στους "κίτρινους" μέχρι το καλοκαίρι του 2014, όταν μεταγράφηκε στον Όλυμπο Ελευθέριου- Κορδελιού, βοηθώντας τον να ανέβει στην Α2 εθνική κατηγορία. Το καλοκαίρι του 2015, επέστρεψε στον Άρη, αγωνιζόμενη στο πρωτάθλημα της Α2. Το καλοκαίρι του 2017 μεταγράφηκε στον ΠΑΟΚ με τον οποίο αγωνίστηκε για μία χρονιά, ενώ έπαιξε και στον τελικό του Κυπέλλου Ελλάδας.

Η Τράντα είναι διεθνής με την εθνική Ελλάδος νεανίδων, έχοντας έντεκα συμμετοχές το 2009 και το 2010.

## Προσωπική ζωή
Σήμερα η Τράντα εργάζεται ως οδοντίατρος στις Συκιές, έχοντας λάβει πτυχίο από το Αριστοτέλειο Πανεπιστήμιο.

## Παραπομπές


## Εξωτερικοί σύνδεσμοι
* Μάρω Τράντα, συμμετοχές με τα χρώματα της Εθνικής Ελλάδος, επίσημος ιστότοπος της Ελληνικής Ομοσπονδίας Καλαθοσφαίρισης.
* Maria Tranta, στατιστικά στον επίσημο ιστότοπο της FIBA. 
* Maria Tranta, στατιστικά στον ιστότοπο EuroBasket.com. 
* Maria Tranta, στατιστικά στον ιστότοπο FlashScore.com. 
* Maria Tranta, στατιστικά στον ιστότοπο ProBallers.com. 
* 
* 

Κατηγορία:Ελληνίδες αθλήτριες της καλαθοσφαίρισης
Κατηγορία:Καλαθοσφαιρίστριες της εθνικής Ελλάδος νεανίδων
Κατηγορία:Καλαθοσφαιρίστριες Βελβεντού Κοζάνης
Κατηγορία:Καλαθοσφαιρίστριες Άρη Θεσσαλονίκης
Κατηγορία:Καλαθοσφαιρίστριες Ολύμπου Ελευθερίου-Κορδελιού
Κατηγορία:Καλαθοσφαιρίστριες ΠΑΟΚ
Κατηγορία:Καλαθοσφαιρίστριες Παναθλητικού Συκεών (Α.Ε.)
Κατηγορία:Πόιντ γκαρντ
Κατηγορία:Σούτινγκ γκαρντ
Κατηγορία:Απόφοιτοι του Αριστοτελείου Πανεπιστημίου Θεσσαλονίκης
Πρόσφυγας

[thumb|300px|Χωρικοί φεύγουν από το χωριό Κιμπάτι κατά την πολεμική σύγκρουση Νορντ-Κίμου το [2008 στο Κονγκό.]]
**Πρόσφυγας** ονομάζεται κάθε άνθρωπος που εγκαταλείπει χωρίς την θέληση του  το κράτος του οποίου είναι πολίτης, εξαιτίας δικαιολογημένου φόβου ότι εκεί θα υποστεί διωγμούς λόγω της θρησκείας, της εθνικότητας, ή ακόμα και εξαιτίας της ιδιότητάς του ως μέλος μιας ιδιαίτερης κοινωνικής ομάδας ή των πολιτικών του απόψεων (*πολιτικός πρόσφυγας*), και επιπλέον του είναι αδύνατο να εξασφαλίσει προστασία από τη χώρα του ή, εξαιτίας του φόβου αυτού, δεν επιθυμεί να τεθεί υπό αυτή την προστασία. Μέχρι να του αναγνωρισθεί νομικά η ιδιότητα του πρόσφυγα από μία χώρα, ένας άνθρωπος μπορεί να βρίσκεται υπό το καθεστώς του «αιτούντος άσυλο». Συνήθως η αδυναμία εξασφαλίσεως προστασίας είναι αποτέλεσμα πολέμου, ωστόσο ο παραπάνω ορισμός αποκλείει τους πρόσφυγες εξαιτίας φυσικών καταστροφών. Μία άλλη κατηγορία ανθρώπων που ονομάζονται πρόσφυγες και δεν περιλαμβάνονται στον παραπάνω ορισμό είναι όσοι μετεγκαθίστανται ομαδικά σε άλλη περιοχή της δικής τους χώρας, είτε εξαιτίας φυσικών καταστροφών είτε για άλλο λόγο πάνω από τις δυνάμεις τους. Αυτοί ονομάζονται **εσωτερικοί πρόσφυγες**.

[right|thumb|Έλληνες φεύγουν από την [Καταστροφή των Ψαρών το 1824 (πίνακας του Ν. Γύζη).]]
Στο τέλος του 2014 υπολογίζεται ότι υπήρχαν περίπου 19,5 εκατομμύρια πρόσφυγες σε όλο τον κόσμο, τα 14,4 εκατομμύρια υπό την ευθύνη της UNHCR και τα 5,1 εκατομμύρια, οι Παλαιστίνιοι πρόσφυγες, υπό την ευθύνη της UNRWA. Τα 14,4 εκατομμύρια αντιπροσωπεύουν μία αύξηση 2,7 εκατομμυρίων από το 2013 (+23%), την υψηλότερη από το 1995. Ανάμεσά τους, οι πρόσφυγες του συριακού εμφύλιου πολέμου έγιναν η μεγαλύτερη ομάδα προσφύγων το 2014 (3,9 εκατομμύρια, 1,55 εκατομμύριο περισσότεροι από το προηγούμενο έτος), ξεπερνώντας τους Αφγανούς (2,6 εκατομμύρια), που αποτελούσαν τη μεγαλύτερη προσφυγική ομάδα επί τρεις δεκαετίες. Τον Φεβρουάριο του 2015 η Τουρκία έγινε η χώρα που φιλοξενεί τους περισσότερους πρόσφυγες, με 2,2 εκατομμύρια Σύρους και 300 χιλιάδες Ιρακινούς. Το Πακιστάν έρχεται δεύτερο, φιλοξενώντας 1,6 εκατομμύριο Αφγανούς. Η θρησκευτική ταυτότητα αναδεικνύεται σε σημαντική πλευρά του προσφυγικού ζητήματος στις περισσότερες χώρες φιλοξενίας προσφύγων.

Πολλές έρευνες που έχουν πραγματοποιηθεί αναδεικνύουν τον ρόλο που παίζουν τα ΜΜΕ ενάντια στους πρόσφυγες, τόσο στην Ελλάδα όσο και Διεθνώς 

## Παραπομπές


## Εξωτερικοί σύνδεσμοι

* UNHCR RefWorld πρόσβαση σε βάσεις δεδομένων της UNHCR για χώρες προελεύσεως και νομικές πληροφορίες
* Ο χειρισμός Ούγγρων και Κοσοβάρων προσφύγων στη Γη Πρίγκιπα Εδουάρδου του Καναδά


Κατηγορία:Επακόλουθα πολέμου
Πραίτορας του Δήμου

Ο **Πραίτορας του Δήμου** (*Πραίτωρ του δήμου, [[λατινικά]] : paector plebis*) ήταν Βυζαντινός τίτλος της δικαιοσύνης που δημιουργήθηκε τον 6ο αιώνα από τον Ιουστινιανό. 

Ο Πραίτορας του Δήμου δημιουργήθηκε το 535 αντικαθιστώντας τον καταργηθέντα τίτλο του νυκτέπαρχου. Στις αρμοδιότητές του ήταν μόνο οι ποινικές υποθέσεις. Ο Παραίτορ του δήμου διοριζόταν απευθείας από τον αυτοκράτορα κι επιλεγόταν ανάμεσα από υπάλληλους με εμπειρία σε ποινικές υποθέσεις, και ήταν διοικητικά κατώτερος από τον Έπαρχο της Κωνσταντινούπολης.

## Παραπομπές


Κατηγορία:Βυζαντινοί δικαστικοί τίτλοι
Ιωάννης Β΄ του Μομφερράτου

Ο **Ιωάννης Β' Παλαιολόγος** (5 Φεβρουαρίου 1321 - 19 Μαρτίου 1372), Μαρκήσιος του Μομφερράτου (1338 - 1372) από την Δυναστεία των Παλαιολόγων του Μομφερράτου, νεώτερου κλάδου της Δυναστείας των Παλαιολόγων ήταν γιος του Θεοδώρου Α΄ του Μομφερράτου και της Αρτζεντίνα Σπινόλα., κόρης του Οπιτσίνο Σπινόλα.

## Μαρκήσιος του Μομφερράτου

Με την βοήθεια του Όθων του Γκρουμπενχάγκεν επέκτεινε σημαντικά την Μαρκιωνία του Μομφερράτου σε βάρος των γειτόνων του. Ο Ιωάννης Β΄ στράφηκε εναντίον των Ανδεγαυών της Νεαπόλεως που είχαν πολλές εκτάσεις στο Πεδεμόντιο και την Σαβοΐα, έγινε κυβερνήτης του Άστι (9 Οκτωβρίου 1338).
Όταν πέθανε ο Ροβέρτος της Νεαπόλεως και τον διαδέχθηκε η εγγονή του Ιωάννα Α΄ της Νάπολης (1343) ο Ιωάννης Β΄ επεκτάθηκε στην βόρεια Ιταλία : κατέκτησε την Αλεσσάντρια, την Άστι, την Τορτόνα, την Μπρα και την Άλμπα. Στην *μάχη του Γκαμενάριο* (22 Απριλίου 1345) νίκησε τον Ανδεγαυό βικάριο Ρεφόρζα ντ'Αζούλτ που έπεσε στην μάχη. Με την βοήθεια του κοντοτιέρου Λουκίνο Βισκόντι κατέλαβε την Άλμπα, την Μπρα, την Βαλέντζα και το Κούνεο (1348). Οι δυνάμεις του αυξήθηκαν σημαντικά όταν συνόδευσε τον αυτοκράτορα Κάρολο Δ΄ σε εκστρατεία στην Ιταλία, δέχτηκε το Τσεράσο, την Νοβάρα και την Παβία.

## Οικογένεια
Με τον γάμο του με την Ισαβέλλα του Οίκου της Βαρκελώνης, κόρη του Ιακώβου Γ΄ της Μαγιόρκας, έχασε την υποστήριξη του Καρόλου Δ΄ και δέχτηκε διπλή επίθεση από τα αυτοκρατορικά στρατεύματα και τον Οίκο των Βισκόντι. Η σύγκρουση έληξε με την παραχώρηση των περιοχών γύρω από την Παβία στους Βισκόντι· σε αντάλλαγμα πήρε τις εκτάσεις, που κατείχαν οι Βισκόντι στο Άστι. Με τη διαθήκη του όρισε κηδεμόνες των παιδιών του τον Όθωνα δούκα του Μπράουνσβαϊγκ-Γκρούμπενχαγκεν και τον Αμεδαίο ΣΤ΄ κόμη της Σαβοΐας. Με τον γάμο του με την Ισαβέλλα της Μαγιόρκας απέκτησε τέκνα:
* Όθων Γ΄/Σεκοντότος 1358/61-1378, μαρκήσιος τού Μομφερράτου.
* Ιωάννης Γ΄ π. 1362-1381, μαρκήσιος τού Μομφερράτου.
* Θεόδωρος Β΄ 1364-1418, μαρκήσιος τού Μομφερράτου.
* Μαργαρίτα, παντρεύτηκε τον Πέτρο Β΄ κόμη του Ουρζέλ (Οίκος της Βαρκελώνης).
* Γουλιέλμος.

Ο Ιωάννης Β΄ Παλαιολόγος απεβίωσε αμέσως μετά τη σύνταξη της διαθήκης του στο Τορίνο και τάφηκε στο Τσιβάσκο.

## Πρόγονοι





## Παραπομπές
 		


## Πηγές

*Cox, Eugene L. (1967). The Green Count of Savoy. Princeton, New Jersey: Princeton University Press.

## Εξωτερικοί σύνδεσμοι
* Ιωάννης Β' Παλαιολόγος

Κατηγορία:Μαρκήσιοι του Μομφερράτου
Κατηγορία:Οίκος Παλαιολόγων του Μομφεράτου
Νυκτέπαρχος

Ο **Νυκτέπαρχος** ή **Έπαρχος της νυκτός** ήταν Βυζαντινός στρατιωτικός και δικαστικός τίτλος και διατηρήθηκε έως τον 6ο αιώνα όπου καταργήθηκε από τον Ιουστινιανό. Παρόμοιος αξιωματούχος με ίδιες αρμοδιότητες υπήρξε στην Ρώμη και στην Ρωμαϊκή Αυτοκρατορία με την ονομασία *praefectus vigilum* (Ταξίαρχος του νόμου).

Ο Νυκτέπαρχος ήταν βασικά ο αρχηγός της νυχτερινής φρουράς, υπεύθυνος για τη δημόσια τάξη, έχοντας και δικαστικές αρμοδιότητες. Γύριζε στην πόλη τη νύχτα έχοντας μαζί του και υπό τις εντολές του 9 άτομα και ήταν υπεύθυνος για την ασφάλεια της πόλης την νύχτα. Ο τίτλος καταργήθηκε από τον Ιουστινιανό το 535 κι αντικαταστάθηκε από τον Πραίτωρ του δήμου με διαφορετικές αρμοδιότητες.

## Παραπομπές


Κατηγορία:Βυζαντινοί δικαστικοί τίτλοι
Κατηγορία:Βυζαντινοί στρατιωτικοί τίτλοι
Βασίλειος Κορφιωτάκης

Ο **Βασίλειος Παν. Κορφιωτάκης** (21 Δεκεμβρίου 1899 - 4 Ιουλίου 1983) ήταν Έλληνας νομάρχης και διοικητής του Αγίου Όρους.

## Βιογραφία
Γεννήθηκε στην Πάτρα και αναγορεύτηκε διδάκτωρ της Νομικής Σχολής του Πανεπιστημίου των Αθηνών. Σπούδασε επίσης Πολιτικές επιστήμες στη Βιέννη.

Από τον Απρίλιο του 1936 ως τον Φεβρουάριο του 1938 ήταν Νομάρχης Χαλκιδικής (διορισμένος).  Στη συνέχεια (Αύγουστος 1941) διορίστηκε Πολιτικός διοικητής του Αγίου Όρους και παρέμεινε διοικητής ως τον Φεβρουάριο του 1943, οπότε εξαναγκάστηκε σε παραίτηση λόγω της αντίθεσής του προς τα συμφέροντα των σλαβόφωνων μοναστηριών. Το 1951 ανέλαβε γενικός γραμματέας του Υπουργείου Εσωτερικών και αργότερα αντιπρόεδρος του Ανωτάτου Συμβουλίου Δημοσίων Υπηρεσιών.

Πέθανε το 1983 και κηδεύτηκε στις 5 Ιουλίου από το Πρώτο Νεκροταφείο Αθηνών.

## Παραπομπές


Κατηγορία:Νομάρχες Χαλκιδικής
Κατηγορία:Πολιτικοί διοικητές του Αγίου Όρους
Ράντομ

Το **Ράντομ** (πολωνικά: **Radom**) είναι πόλη στην κεντρική Πολωνία με 219.703 κατοίκους (2013). Βρίσκεται 100 χιλιόμετρα νότια από την πρωτεύουσα της Πολωνίας, Βαρσοβία, στο ποταμό Μλέτσνα, στο Βοϊβοδάτο Μασοβίας (από το 1999), αφού προηγουμένως ήταν πρωτεύουσα του Βοϊβοδάτου Ράντομ (1975-1998). Παρά το γεγονός ότι είναι μέρος του Μασοβιανού Βοϊβοδάτου, η πόλη ιστορικά ανήκει στην Ελάσσονα Πολωνία. Για αιώνες, το Ράντομ ήταν μέρος του Βοϊβοδάτου Σαντόμιερζ του Βασιλείου της Πολωνίας και της μετέπειτα Πολωνολιθουανικής Κοινοπολιτείας. Ήταν ένα σημαντικό κέντρο διοίκησης, αφού υπηρέτησε ως έδρα του Συμβουλίου Στέμματος. Το Σύμφωνο του Βίλνιους και Ράντομ υπεγράφη εκεί το 1401, και το  Nihil Novi και το Καταστατικό του Λάσκι εγκρίθηκαν από το πολωνικό κοινοβούλιο στο Βασιλικό Κάστρο Ράντομ το 1505. Το 1976, ήταν κέντρο αντικομμουνιστικών διαδηλώσεων.

## Παραπομπές


## Εξωτερικοί σύνδεσμοι
*Επίσημος ιστότοπος του Ράντομ στα αγγλικά 
*Επίσημος ιστότοπος του Ράντομ στα πολωνικά 
*Radom Culture   
* https://web.archive.org/web/20130814194404/http://www.nasz-radom.pl/ 

Κατηγορία:Πόλεις της Πολωνίας
Κατηγορία:Πόλεις του Βοεβοδάτου Μασοβίας
Κατηγορία:Κυβερνείο Ράντομ
Χαμαιδικαστής

Ο **Χαμαιδικαστής** (*[[λατινικά]] : iudices pedanei*) ήταν Βυζαντινός δικαστικός τίτλος που δημιουργήθηκε από τον αυτοκράτορα Ζήνωνα τον 5ο αιώνα και διατηρήθηκε έως τον 6ο αιώνα που καταργήθηκε από τον Ιουστινιανό. 

Ο Χαμαιδικαστής υπήρχε σε κάθε δικαστήριο της αυτοκρατορίας ενώ αναφέρεται αιρετός. Σταδιακά οι αρμοδιότητες άλλαζαν με αποτέλεσμα να προκαλείται μπέρδεμα και ο αυτοκράτορας Ιουστινιανός τον κατάργησε και τον αντικατέστησε από τους Δώδεκα δικαστές οι οποίοι είχαν τις ίδιες αλλά και επιπλέον αρμοδιότητες.

## Παραπομπές


## Πηγές
* Γκουτζιουκώστας, Ανδρέας (2004, Αριστοτέλειο Πανεπιστήμιο Θεσσαλονίκης (ΑΠΘ)), Η απονομή δικαιοσύνης στο Βυζάντιο (9ος-12ος αιώνες): τα δικαιοδοτικά όργανα και τα δικαστήρια της πρωτεύουσας

Κατηγορία:Βυζαντινοί δικαστικοί τίτλοι
Ιωάννης Γ΄ του Μομφερράτου

Ο **Ιωάννης Γ' Παλαιολόγος** (1362 - 25 Αυγούστου 1381), Μαρκήσιος του Μομφερράτου (1378 - 1381) από την Δυναστεία των Παλαιολόγων του Μομφερράτου, νεώτερου κλάδου της Δυναστείας των Παλαιολόγων ήταν δεύτερος γιος του Ιωάννη Β΄ του Μομφερράτου και της Ισαβέλλας της Μαγιόρκας κόρης του Ιακώβου Γ΄ της Μαγιόρκας.

## Μαρκήσιος του Μομφερράτου

Ο πατέρας του είχε αυξήσει σημαντικά την μαρκιωνία με τη βοήθεια του εξαδέλφου του Όθωνα δούκα τού Γκρούμπενχάγκεν. Με τη διαθήκη του όρισε τον Όθωνα κηδεμόνα του πρώτου γιου του Σεκοντόττου. Ο Σεκεντόττος απεβίωσε πρόωρα σε ηλικία 18 ετών το 1378 μετά από μια ήττα, όταν προσπαθούσε να πάρει το Άστι από τον Γκαλεάτσο Β΄ Βισκόντι. Τον διαδέχθηκε ο 10ετής αδελφός του Ιωάννης Γ' και επειδή ήταν ανήλικος, ο Όθων συνέχιζε να συγκυβερνά.

Όταν ο νέος μαρκήσιος θέλησε να εκδικηθεί τον Γκαλεάτσο Β΄, ο αντίπαπας Αντίπαπας Κλήμης Ζ΄ της Αβινιόν ζήτησε ειρήνη. Το Μομφερράτο τέθηκε υπό την προστασία του βασιλιά της Γαλλίας.

Ο Όθων, νυμφευμένος με την Ιωάννα Α΄ της Νάπολης, επέστρεψε στη σύζυγό του μαζί με τον Ιωάννη Γ΄. Το Βασίλειο της Νεαπόλεως διεκδικούσε ο συγγενής τής Ιωάννας Α΄, ο Κάρολος Γ΄ της Νεαπόλεως και ο Όθων με τον Ιωάννη Γ' βρέθηκαν σε αντιπαράθεση. Στον πόλεμο που ακολούθησε, ο Όθων φυλακίστηκε και ο Ιωάννης Γ' σκοτώθηκε.

Τον διαδέχθηκε ο νεότερος αδελφός του ο Θεόδωρος Β΄.

## Πρόγονοι




## Παραπομπές
 		


## Πηγές

*Dizionario Biografico degli Italiani LV Ginammi – Giovanni da Crema. Caravale, Mario (ed). Rome, 2000.

Κατηγορία:Μαρκήσιοι του Μομφερράτου
Κατηγορία:Οίκος Παλαιολόγων του Μομφεράτου
Μάχη του Δυρραχίου

* Μάχη του Δυρραχίου (48 π.Χ.) κατά τη διάρκεια του εμφυλίου πολέμου του Καίσαρα.
* Μάχη του Δυρραχίου (1018) Ρωμαίων εναντίων Βουλγάρων.
* Μάχη του Δυρραχίου (1081) Ρωμαίων εναντίον Νορμανδών.
* Πολιορκία του Δυρραχίου (1107-1108) από τους Νορμανδούς.

Κατηγορία:Δυρράχιο
Θεόδωρος Β΄ του Μομφερράτου

Ο **Θεόδωρος Β΄ Παλαιολόγος** (1364 - 16 Απριλίου 1418) Μαρκήσιος του Μομφερράτου (1381 - 1418) από την Δυναστεία των Παλαιολόγων του Μομφερράτου, νεώτερου κλάδου της Δυναστείας των Παλαιολόγων ήταν τρίτος γιος του Ιωάννη Β΄ του Μομφερράτου και της Ισαβέλλας της Μαγιόρκας κόρης του Ιακώβου Γ' της Μαγιόρκας.

## Μαρκήσιος του Μομφερράτου

Με το θάνατο του πατέρα του το 1372 ξεκίνησε περίοδος αστάθειας: ο πρώτος υιός Σεκοντόττος του Μομφερράτου απεβίωσε στα 18 έτη (1378). Ο δεύτερος υιός Ιωάννης Γ΄ του Μομφερράτου επίσης ανήλικος πέθανε σε μάχη σε τρία χρόνια και τους διαδέχθηκε ο Θεόδωρος (1381) υπό την κηδεμονία του Τζαν Γκαλεάτσο Βισκόντι
Όταν παντρεύτηκε την πρώτη του σύζυγο Αρζεντίνα αναγκάστηκε να παραχωρήσει την Άστι στον Τζαν Γκαλεάτσο Βισκόντι, ήρθε σε σύγκρουση με το γυιό του Φιλίππο Μαρία Βισκόντι και τον Αμεδαίο Η' της Σαβοΐας.  Δεν μπόρεσε να κρατήσει τις περιοχές που κατέλαβε, τον διαδέχθηκε ο υιός του Ιωάννης Ιάκωβος του Μομφερράτου.

## Οικογένεια

Με τον πρώτο του γάμο με την Αρτζεντίνα Μαλασπίνα, κόρη του Λεονάρδου Μαλασπίνα μαρκησίου του Μάσσα δεν απέκτησε παιδιά.

Με τον δεύτερο γάμο του με την Ιωάννα του Μπαρ, κόρη του Ροβέρτου δούκα του Μπαρ (εγγονή από μητέρα του Ιωάννη Β΄ της Γαλλίας) απέκτησε:
* Ιωάννης-Ιάκωβος 1395-1445, μαρκήσιος τού Μομφερράτου.
* Σοφία απεβ. 1434, παντρεύτηκε τον Ιωάννη Η΄ Παλαιολόγο Αυτοκράτορα των Ρωμαίων.

Όταν απεβίωσε η Ιωάννα του Μπαρ (1402), ο Θεόδωρος Β' παντρεύτηκε σε τρίτο γάμο την Μαργαρίτα της Σαβοΐας, κόρη του Αμεδαίου κόμη του Πεδεμοντίου. Όταν απεβίωσε ο Θεόδωρος Β΄ (1418), η Μαργαρίτα ακολούθησε το Τάγμα των Δομινικανών και ανακηρύχθηκε *"ευλογημένη"* από την Εκκλησία της Ρώμης.

## Πρόγονοι




## Πηγές
* Origone, Sandra (1996). "Marriage Connections between Byzantium and the West in the Age of the Palaiologoi". In Arbel, Benjamin (ed.). Intercultural Contacts in the Medieval Mediterranean. Frank Cass. p. 226-241.236

## Παραπομπές


## Πηγές

*Historiae et Urbium Regionum Italiae rariores, Volume 114, Cronica del Montferrato, Benvenuto Sangiorgio, Arnaldo Forni Editore 1780.

## Εξωτερικοί σύνδεσμοι

*Μομφερράτο

Κατηγορία:Μαρκήσιοι του Μομφερράτου
Κατηγορία:Οίκος Παλαιολόγων του Μομφεράτου
Βιντεοπαιχνίδι δράσης ρόλων

[μικρογραφία|δεξιά|Αντιπροσωπευτική σκηνή μάχης παιχνιδιού '''''δράσης ρόλων''''' στο ''[Kingdom Hearts: Birth by Sleep* της [[Square Enix]].]]
*'Δράσης ρόλων** ([[αγγλικά]]: **action RPG''') ονομάζεται η υποκατηγορία βιντεοπαιχνιδιών η οποία συνδυάζει στοιχεία παιχνιδιών δράσης, ρόλων και περιπέτειας. Σε αντίθεση με τα κλασικά βιντεοπαιχνίδια ρόλων, τα παιχνίδια δράσης ρόλων εστιάζουν στη μάχη με άμεση χρήση και κίνηση των χαρακτήρων, αντί του μενού με σύστημα εντολών. Τα παιχνίδια αυτά συνήθως έχουν σύστημα μάχης παρόμοιο με αυτό των παιχνιδιών βολών και hack and slash.

## Γνωστά παιχνίδια και σειρές του είδους
*Crisis Core: Final Fantasy VII
*Dark Souls
*Demon's Souls
*Deus Ex
*Diablo
*Disgaea
*Dissidia 012: Final Fantasy
*Dragon Quest V
*Dungeon Master
*EarthBound
*EVE Online
*EverQuest
*Fable II
*Fallout
*Final Fantasy: Type-0
*Final Fantasy XV
*Front Mission 3
*Guild Wars
*Icewind Dale 2
*Illusion of Gaia
*Jade Empire
*Kingdom Hearts
*Lunar
*Mario & Luigi: Partners in Time
*Mass Effect
*Might and Magic VI: The Mandate of Heaven
*Monster Hunter
*Odin Sphere
*Ogre Battle: The March of the Black Queen
*Paper Mario: The Thousand Year Door
*
*Pool of Radiance
*Secret of Mana
*Shadowrun
*Shining Force II
*Skies of Arcadia
*Star Wars: Knights of the Old Republic
*Suikoden II
*System Shock 2
*Tactics Ogre: Let us Cling Together
*The Elder Scrolls
*The Legend of Dragoon
*The Witcher 2: Assassins of Kings
*The World Ends with You
*Ultima IV: Quest of the Avatar
*Ultima Online
*World of Warcraft
*Xenoblade Chronicles

## Άλλα είδη βιντεοπαιχνιδιών
*Βιντεοπαιχνίδια δράσης
*Βιντεοπαιχνίδια περιπέτειας
*Βιντεοπαιχνίδια δράσης περιπέτειας
*Βιντεοπαιχνίδια επιβίωσης τρόμου
*Βιντεοπαιχνίδια ρόλων
*Βιντεοπαιχνίδια στρατηγικής
*Βιντεοπαιχνίδια MMORPG
*Βιντεοπαιχνίδια πλατφόρμας
*Βιντεοπαιχνίδι πάλης
*Βιντεοπαιχνίδι beat 'em up
*Βιντεοπαιχνίδια βολών πρώτου προσώπου
*Βιντεοπαιχνίδια εξομοίωσης
*Βιντεοπαιχνίδια παζλ
*Βιντεοπαιχνίδια αγώνων
*Βιντεοπαιχνίδια αθλητισμού

## Παραπομπές


*
Δράσης ρόλων
Νιλ Κάσαντι

Ο **Νιλ Κάσαντι** (*Neal Leon Cassady*, Σολτ Λέικ Σίτι, 8 Φεβρουαρίου 1926 - 4 Φεβρουαρίου 1968) ήταν Αμερικανός συγγραφέας, γνωστός περισσότερο ως κεντρική φυσιογνωμία της μπητ γενιάς και των κινημάτων της αντικουλτούρας της δεκαετίας του 1960. 

Άσκησε σημαντική επιρροή στον Τζακ Κέρουακ κατά τη συγγραφή του δεύτερου μυθιστορήματός του, *[[Στο δρόμο]]* (1957) και βρίσκεται πίσω από τον κεντρικό ήρωα του βιβλίου, Ντιν Μοριάρτι. Το μοναδικό βιβλίο του Κάσαντι που δημοσιεύτηκε είναι η αυτοβιογραφική νουβέλα *The First Third* (1971).

## Παραπομπές


## Βιβλιογραφία
*Sandison, David; Vickers, Graham (2006). *Neal Cassady: The Fast Life of a Beat Hero*, Chicago Review Press 
*Cassady, Carolyn (1990). *Off the Road*. New York: Morrow 
*Christopher, Tom (1995). *Neal Cassady, Volume One, 1926-1940*, Vashon, WA: Tom Christopher
*Christopher, Tom (1998). *Neal Cassady, Volume Two, 1941-1946*, Vashon, WA: Tom Christopher
*Cassady, Neal; Moore, Dave (2004), *Neal Cassady: Collected Letters, 1944-1967*, Penguin Books

Κατηγορία:Γενιά Μπητ
Κατηγορία:Αμερικανοί συγγραφείς
Ιωάννης Δούμπας

Ο **Ιωάννης Γ. Δούμπας** (1881-1966) ήταν Έλληνας γιατρός και πολιτικός. Υπηρέτησε ως βουλευτής, γερουσιαστής και γενικός διοικητής.

## Βιογραφία
Γεννημένος στις Σέρρες, ακολούθησε ιατρικές σπουδές στην Αθήνα. Κατά τον Μακεδονικό Αγώνα υπηρέτησε ως δάσκαλος σε σχολεία της Ζίχνης και ήταν σύνδεσμος του Ελληνικού Προξενείου στη γενέτειρά του. Παράλληλα ασχολήθηκε με το εμπόριο καπνού.

To 1912-13 πολέμησε ως εθελοντής στην Ήπειρο.
Εξελέγη γερουσιαστής Σερρών και υπηρέτησε επί 9 έτη από το 1929 ως το 1935.
Ως κυβερνητικός αντιπρόσωπος ήταν Γενικός Διοικητής Ανατολικής Μακεδονίας και Θράκης από το 1944 ως το 1945, και υφυπουργός Γενικός Διοικητής Κεντρικής Μακεδονίας στην κυβέρνηση του Θεμιστοκλή Σοφούλη από τις 10 Δεκεμβρίου 1945 ως τις 4 Απριλίου 1946. Στις βουλευτικές εκλογές του 1946 εξελέγη βουλευτής Σερρών με το κόμμα των Φιλελευθέρων, συγκεντρώνοντας 3.411 ψήφους. Επανεξελέγη και το 1952 με τον Ελληνικό Συναγερμό. Υπηρέτησε και ως πρώτος αντιπρόεδρος της Βουλής από τις 3 Δεκεμβρίου 1949 ως τις 8 Ιανουαρίου 1950.

Πέθανε το 1966 και κηδεύτηκε στις 23 Σεπτεμβρίου από το Πρώτο Νεκροταφείο Αθηνών.

## Παραπομπές


Κατηγορία:Βουλευτές Σερρών
Κατηγορία:Βουλευτές εκλεγμένοι με το κόμμα των Φιλελευθέρων
Κατηγορία:Έλληνες γερουσιαστές
Κατηγορία:Βουλευτές εκλεγμένοι με τον Ελληνικό Συναγερμό
Κατηγορία:Αντιπρόεδροι της Βουλής των Ελλήνων
Κατηγορία:Έλληνες υφυπουργοί Γενικοί Διοικητές Κεντρικής Μακεδονίας
Κατηγορία:Έλληνες υφυπουργοί Γενικοί Διοικητές Ανατολικής Μακεδονίας
Κυβέρνηση Ντέιβιντ Κάμερον 2015

Κατόπιν των Βρετανικών βουλευτικών εκλογών του 2015, το Συντηρητικό Κόμμα του Ντέιβιντ Κάμερον αναδείχθηκε αυτοδύναμο και σχημάτισε μια μονοκομματική κυβέρνηση που διαδέχθηκε την πενταετή κυβερνητική συνεργασία τους με τους Φιλελεύθερους Δημοκράτες. Η κυβέρνηση αυτή έληξε τον Ιούλιο του 2016, όταν η Τερέζα Μέι διαδέχθηκε τον Κάμερον κατόπιν της παραίτησής του στον απόηχο του δημοψηφίσματος σχετικά με την συμμετοχή στην ΕΕ.

Στις 9 Μαΐου 2015 η κυβέρνηση οριστικοποιήθηκε ως εξής:

Αλλαγές: 19 Μαρτίου 2016: Ο Στήφεν Κραμπ αντικατέστησε τον Σμιθ ως υπουργός Εργασίας. Ο Άλαν Καιρνς αντικατέστησε τον Κραμπ.

## Παραπομπές


Καμερον 2015
Kingdom Hearts

Το ***Kingdom Hearts*** (ιαπωνικά: キングダム ハーツ, Χέπμπορν: *Kingudamu Hātsu*) είναι σειρά βιντεοπαιχνιδιών δράσης ρόλων που αναπτύσσεται και διανέμεται από την εταιρία Square Enix (πρώην SquareSoft). Πρόκειται συνεργασία μεταξύ της Square Enix και των Disney Interactive Studios, υπό τη διεύθυνση του Τετσούγια Νομούρα, σχεδιαστή χαρακτήρων της Square Enix. Το *Kingdom Hearts* διαθέτει ένα συνδυασμό πολλών περιοχών από τους κόσμους της Disney, σε ένα σύμπαν σχεδιασμένο ειδικά για τη σειρά. Η σειρά επικεντρώνεται στο βασικό χαρακτήρα Sora, την αναζήτηση των φίλων του, και τη γνωριμία του με χαρακτήρες της Disney, της σειράς *[[Final Fantasy]]* και του *[[The World Ends with You]]* στους κόσμους τους.

Η βασική σειρά αποτελείται από τρία παιχνίδια. Τα περισσότερα παιχνίδια της σειράς σημείωσαν μεγάλη εμπορική επιτυχία και απέσπασαν θετικές κριτικές. Μέχρι τον Οκτώβριο του 2013, η σειρά πούλησε περισσότερα από 25 εκατομμύρια κομμάτια παγκοσμίως. Επίσης, έχει κυκλοφορήσει μία μεγάλη ποικιλία προϊόντων πέρα από τα παιχνίδια, που περιλαμβάνει μουσική, φιγούρες, βιβλία, νουβέλες, και manga.

## Παιχνίδια
### ''Kingdom Hearts'' (2002)

### ''Kingdom Hearts: Chain of Memories'' (2004)

### ''Kingdom Hearts II'' (2005)

### ''Kingdom Hearts Re:Chain of Memories'' (2007)

### ''Kingdom Hearts Coded'' (2008)

### ''Kingdom Hearts 358/2 Days'' (2009)

### ''Kingdom Hearts: Birth by Sleep'' (2010)

### ''Kingdom Hearts Re:coded'' (2011)

### ''Kingdom Hearts 3D: Dream Drop Distance'' (2012)

### ''Kingdom Hearts HD 1.5 Remix'' (2013)

### ''Kingdom Hearts χ'' (2013)

### ''Kingdom Hearts HD 2.5 Remix'' (2014)

### ''Kingdom Hearts Unchained χ'' (2015)

### ''Kingdom Hearts 2.8 The Final Prologue'' (2016)

### ''Kingdom Hearts III'' (2019)

## Παραπομπές


## Εξωτερικοί σύνδεσμοι
* Kingdom Hearts Japan official portal 
* Kingdom Hearts North America official portal
* Official Kingdom Hearts Blog ''Message from the KINGDOM'' 
* Official ''Kingdom Hearts'' Tokyopop manga site

Κατηγορία:Final Fantasy

Κατηγορία:Βιντεοπαιχνίδια δράσης ρόλων
Κατηγορία:Βιντεοπαιχνίδια της Disney
Κατηγορία:Βιντεοπαιχνίδια της Square
Κατηγορία:Βιντεοπαιχνίδια της Square Enix
Κατηγορία:Βιντεοπαιχνίδια με παράλληλα σύμπαντα
Κατηγορία:Βιντεοπαιχνίδια φαντασίας
Κατηγορία:Βιντεοπαιχνίδια crossover
Κατηγορία:Βιντεοπαιχνίδια ανεπτυγμένα στην Ιαπωνία
Κατηγορία:Κωμικά βιντεοπαιχνίδια
Κατηγορία:Βιντεοπαιχνίδια με ανθρωπόμορφους χαρακτήρες
Λάιλα Τρέτικοφ

Η **Λάιλα Τρέτικοφ** () ή **Λιάλια Τρετγιακόβα** (γεννημένη ως *Ольга (Ляля) Алексеевна Третьякова*  -στα ρωσ.) ήταν η εκτελεστική διευθυντής του ιδρύματος Wikimedia από το 2014 έως το 2016. Έχει επίσης υπάρξει επικεφαλής πληροφορικής και αντιπρόεδρος μηχανικής λογισμικού στην εταιρεία SugarCRM, έως ότου αποχώρησε για να αντικαταστήσει την Σου Γκάρντερ στο ίδρυμα Wikimedia το 2014. Ανακοίνωσε την παραίτηση της από εκτελεστική διευθυντής του ιδρύματος Wikimedia τον Φεβρουάριο του 2016 μετά από ισχυρή κριτική που δέχτηκε από μέρος της κοινότητας. 

## Νεαρή ηλικία
Γεννήθηκε στις 25 Ιανουαρίου 1978 στη Μόσχα,με τον πατέρα της να είναι μαθηματικός και η μητέρα της κινηματογραφίστρια. Μετανάστευσε στη Νέα Υόρκη στην ηλικία των 16 ετών όπου και έμαθε αγγλικά ενώ εργαζόταν ως σερβιτόρα. Σπούδασε στο πανεπιστήμιο της Καλιφόρνια στο Μπέρκλεϊ, από όπου και αποχώρησε πριν ολοκληρώσει τις σπουδές της. Η εξειδίκευση της ήταν στην επιστήμη υπολογιστών και τέχνη, καθώς και έκανε έρευνες στην τεχνητή νοημοσύνη σχετικά με την εκμάθηση δεδομένων.

## Σταδιοδρομία

### Ξεκίνημα
Το 1999 άρχισε να εργάζεται ως προγραμματίστρια στην εταιρεία Sun Microsystems, στο τμήμα *Sun-Netscape Alliance* όπου και εργάστηκε στο έργο για τον διακομιστή Java. Κατόπιν ίδρυσε την εταιρεία *GrokDigital* η οποία είχε ως αντικείμενο την προώθηση και διαφήμισης τεχνολογιών, και μετέπειτα έγινε η επικεφαλής πληροφορικής και αντιπρόεδρος μηχανικής λογισμικού στην εταιρεία SugarCRM.

### Ίδρυμα Wikimedia
Διορίστηκε εκτελεστική διευθύντρια του ιδρύματος Wikimedia τον Μάιο του 2014 αντικαθιστώντας την Σου Γκάρντνερ, και ανέλαβε τα καθήκοντα της την 1η Ιουνίου του 2014. Το ίδρυμα δέχτηκε κριτική από μέρος της κοινότητας της Βικιπαίδειας καθώς η Τρέτικοφ είχε μόλις μια επεξεργασία στην εγκυκλοπαίδεια πριν τον διορισμό της.

Ανακοίνωσε την παράιτηση της στα τέλη Φεβρουαρίου 2016, με την αποχώρηση της να τίθεται σε ισχύ στα τέλη Μαρτίου του 2016 από τη θέση αυτή, λόγω ισχυρής κριτικής που δέχτηκε από την κοινότητα σχετικά με την μη κοινοποίηση από το ίδρυμα Wikimedia προς την κοινότητα της έρευνας, χρηματοδότησης και υλοποίησης ενός μεγάλου νέου εγχειρήματος του οργανισμού Wikimedia με τον τίτλο Knowledge Engine.

### Άλλες ασχολίες
Το 2012, της απονεμήθηκε το χάλκινο επιχειρηματικό  στην κατηγορία για την *Γυναίκα Διευθυντικό Στέλεχος της Χρονιά*ς για μεσαίου μεγέθους επιχειρήσεις στη βιομηχανία της πληροφορικής. 

Έχει επίσης κατοχυρώσει μαζί με συνεργάτες της διάφορα διπλώματα ευρεσιτεχνίας σχετικά με την ευφυή χαρτογράφηση δεδομένων και τις δυναμικές εφαρμογές γλωσσών,ενώ είναι μέλος των διευθυντικών συμβουλίων της εταιρείας OpenEd και Rackspace και σύμβουλος στο διευθυντικό συμβούλιο της *Zamurai Corporation*.

## Παραπομπές


## Εξωτερικοί σύνδεσμοι

* , η σελίδα χρήστη στο Meta-Wiki
*  Lila Tretikov talking about Sugar CRM
*  Lila Tretikov Discusses NSA Lawsuit, Future of Wikipedia

Κατηγορία:Βικιπαίδεια και ΜΜΕ
Κατηγορία:Βικιπαιδιστές
Κατηγορία:Ίδρυμα Wikimedia
Κατηγορία:Προσωπικότητες της Βικιπαίδειας
Τάσος Κωνσταντίνου

Ο **Τάσος Κωνσταντίνου** (1951-2019), περισσότερο γνωστός ως **"Τάσος"**, ήταν Κύπριος διεθνής ποδοσφαιριστής, ο οποίος αγωνιζόταν ως ακραίος επιθετικός, κυρίως στη δεξιά πλευρά.

## Καριέρα
### ΕΠΑ Λάρνακας
Γεννήθηκε στο Παλαιομέτοχο στις 11 Μαρτίου 1951.

Ξεκίνησε το ποδόσφαιρο από την ΕΠΑ Λάρνακας, με την οποία την περίοδο 1969-70 κατέκτησε το πρωτάθλημα. Το 1970 αναδείχθηκε πρώτος σκόρερ του πρωταθλήματος σημειώνοντας συνολικά 15 τέρματα.

### ΑΕΚ
Το 1972 σε ηλικία 21 ετών εντάχθηκε στην ΑΕΚ, στην οποία γρήγορα απέκτησε θέση βασικού, κατακτώντας στο διάστημα της παρουσίας του δύο πρωταθλήματα (1977-78, 1978-79) και ένα κύπελλο (1977-78).

Αποχώρησε από την ΑΕΚ εννέα χρόνια αργότερα τον Δεκέμβριο του 1980, καταγράφοντας συνολικά με τη φανέλα της 195 συμμετοχές και 52 τέρματα σε αγώνες πρωταθλήματος, 26 συμμετοχές και 7 τέρματα για το κύπελλο, ενώ σπουδαία υπήρξε η συνεισφορά του και στις ευρωπαϊκές διοργανώσεις, έχοντας 22 συμμετοχές και 6 τέρματα, με αποκορύφωμα την πορεία στο κύπελλο ΟΥΕΦΑ, της περιόδου 1976-77 όταν έφτασε μέχρι τα ημιτελικά της διοργάνωσης.

Συνέχισε για 6 μήνες μέχρι το τέλος της περιόδου 1980-81 στον Ατρόμητο Αθηνών, όπου είχε 14 συμμετοχές και κατόπιν αγωνίστηκε με τη φανέλα του Βύζαντα Μεγάρων στη Β΄ Εθνική την περίοδο 1981-82 με τη λήξη της οποίας τερμάτισε την ποδοσφαιρική του καριέρα.

## Τίτλοι
### ΕΠΑ Λάρνακας
* Πρωτάθλημα Κύπρου: 1 (1969-70)

### ΑΕΚ
* Πρωταθλήματα Ελλάδας: 2 (1977-78, 1978-79)
* Κύπελλο Ελλάδας: 1 (1977-78)

## Παραπομπές


## Πηγές

* Ο Τάσος Κωνσταντίνου στην επίσημη ιστοσελίδα της ΑΕΚ
* Ο μεγάλος Τάσος Κωνσταντίνου, www.enwsi.gr
* 90 χρόνια ΑΕΚ - Η ιστορία της ΑΕΚ, Εκδοτικός Οργανισμός Λιβάνη
* Ο Τάσος Κωνσταντίνου στο aekpedia

Κατηγορία:Επιθετικοί ποδοσφαιριστές
Κατηγορία:Ποδοσφαιριστές Εθνικής Κύπρου
Κατηγορία:Κύπριοι ποδοσφαιριστές
Κατηγορία:Ποδοσφαιριστές ΕΠΑ Λάρνακας
Κατηγορία:Ποδοσφαιριστές Αθλητικής Ένωσης Κωνσταντινουπόλεως
Κατηγορία:Ποδοσφαιριστές Ατρόμητου Αθηνών
Κατηγορία:Ξένοι ποδοσφαιριστές στην Ελλάδα
Κατηγορία:Κύπριοι ποδοσφαιριστές στο εξωτερικό
Κατηγορία:Ποδοσφαιριστές Φούτμπολ Λιγκ (Ελλάδα)
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Α΄ κατηγορίας Κύπρου
Υπνόσακος

thumb|300x300px|Ένας υπνόσακος "μούμια"
Ο **υπνόσακος** είναι ένα υφασμάτινο κάλυμμα με μόνωση, που συνήθως κλείνει με φερμουάρ και δημιουργεί ένα ζεστό χώρο για να κοιμηθεί κανείς σε εξωτερικούς χώρους (για παράδειγμα στην κατασκήνωση, ορειβασία, πεζοπορία κ.λπ). Ο πρωταρχικός του σκοπός είναι να παρέχει την απαραίτητη ζέστη και θερμική μόνωση μέσω του μονωτικού υλικού που περιέχει (συνθετικό ή πούπουλα).

Εξωτερικά, ο υπνόσακος αποτελείται συνήθως από κάποιο υδρόφοβο ή αδιάβροχο ύφασμα (συνήθως πολυεστερικό) που προστατεύει από την υγρασία ή μια ελαφριά βροχή. Ταυτόχρονα, παρέχει επίσης αντιανεμική προστασία και προστατεύει από τον αέρα. Ο υπνόσακος χρησιμοποιείται σχεδόν πάντα σε συνδυασμό με μια σκηνή, που προστατεύει πολύ καλύτερα από τη βροχή και τον άνεμο. Επίσης, μαζί με τον υπνόσακο συνήθως χρησιμοποιείται και κάποιου είδους υπόστρωμα (φουσκωτό, αυτοφούσκωτο ή απλό) το οποίο μονώνει από την υγρασία και το κρύο του εδάφους, προστατεύει τον υπνόσακο από τις ανωμαλίες του εδάφους και κάνει πιο αναπαυτικές τις συνθήκες ύπνου. Αν το έδαφος είναι αρκετά βρεγμένο ή βρώμικο, μερικές φορές τοποθετείται ένας απλός πλαστικός μουσαμάς κάτω από το υπόστρωμα για ακόμα περισσότερη προστασία από την υγρασία.

Κατηγορία:Εξοπλισμός
Κατηγορία:Ορειβασία
Β΄ κατηγορία ποδοσφαίρου ανδρών Κύπρου 1965-66

Η **Β΄ κατηγορία Κύπρου 1965-66** αποτέλεσε το 11ο πρωτάθλημα στη Β΄ κατηγορία ποδοσφαίρου της Κύπρου. Το πρωτάθλημα κατέκτησε ο ΑΠΟΠ Πάφου για 1η φορά στην ιστορία του.

## Σύστημα διεξαγωγής
Το πρωτάθλημα της Β΄ κατηγορία την περίοδο 1965-66 αποτελείτο από δύο ομίλους: τον όμιλο Λευκωσίας-Λάρνακας-Αμμοχώστου και τον όμιλο Λεμεσού-Πάφου. Σε κάθε όμιλο οι ομάδες αναμετρήθηκαν αναμεταξύ τους από δύο φορές, μία εντός και μία εκτός έδρας. Πρωταθλήτρια κάθε ομίλου ανακηρύχτηκε η ομάδα που συγκέντρωσε τους περισσότερους βαθμούς. Στη συνέχεια, οι πρωταθλήτριες των δύο ομίλων αναμετρήθηκαν σε δύο αγώνες μπαράζ, ένα εντός και ένα εκτός έδρας. Πρωταθλήτρια Β΄ κατηγορίας ανακηρύχτηκε η ομάδα που κέρδισε στους αγώνες μπαράζ. Η πρωταθλήτρια ομάδα προβιβάστηκε στην Α΄ κατηγορία 1966–67.

### Σύστημα βαθμολόγησης
Η νίκη βαθμολογείτο με 3 βαθμούς, η ισοπαλία με 2 βαθμούς και η ήττα με ένα βαθμό.

## Αλλαγές σε σχέση με την [[Β΄ κατηγορία ποδοσφαίρου ανδρών Κύπρου 1964-65|περίοδο 1964-65]]
Στο πρωτάθλημα δεν συμμετείχε η Αμαθούς Λεμεσού, η οποία ενοποιήθηκε με τον Απόλλων Λεμεσού. Στο πρωτάθλημα συμμετείχαν η ΕΝΑΔ Αγίου Δομετίου, η Ένωσις Νέων Παραλιμνίου και ο Αρίων Λεμεσού οι οποίοι εγράφησαν στη δύναμη της ΚΟΠ. Επιπλέον, επέστρεψε ο Κεραυνός Στροβόλου.

## Συμμετέχουσες ομάδες
Ο πίνακας που ακολουθεί παρουσιάζει αλφαβητικά τις ομάδες που συμμετείχαν στο πρωτάθλημα.

## Όμιλος Λευκωσίας-Λάρνακας-Αμμοχώστου
Στον όμιλο Λευκωσίας-Λάρνακας-Αμμοχώστου συμμετείχαν οι ομάδες ΑΕΚ Αμμοχώστου, Αναγέννηση Λάρνακας, ΕΝΑΔ Αγίου Δομετίου, Ένωσις Νέων Παραλιμνίου, Κεραυνός Στροβόλου και Ορφέας Λευκωσίας. Πρώτος τερμάτισε ο Κεραυνός.

## Όμιλος Λεμεσού-Πάφου
Στον όμιλο Λεμεσού-Πάφου συμμετείχαν οι ομάδες ΑΠΟΠ Πάφου, Ευαγόρας Πάφου, ΕΠΑΛ Λεμεσού, Αρίων Λεμεσού και Εθνικός Αστέρας Λεμεσού. Πρώτος τερμάτισε ο ΑΠΟΠ Πάφου. Ο Αρίων εντάχθηκε στη δύναμη της ΚΟΠ την περίοδο αυτή.

## Μπαράζ
Στους αγώνες μπαράζ συμμετείχαν οι νικήτριες ομάδες κάθε ομίλου: Κεραυνός Στροβόλου και ΑΠΟΠ Πάφου. Ο πρώτος αγώνας έγινε στο παλιό ΓΣΠ, έδρα του Κεραυνού, στις 3 Ιουλίου 1966. Ο ΑΠΟΠ κέρδισε με 3-1. Ο επαναληπτικός έγινε στο Ιακώβειο Γυμναστήριο, έδρα του ΑΠΟΠ, στις 10 Ιουλίου 1966. Ο ΑΠΟΠ κέρδισε με 4-2. Πρωταθλητής αναδείχθηκε ο ΑΠΟΠ Πάφου.

## Παραπομπές


## Πηγές
* 
* 
* 

## Δείτε επίσης
* Α΄ κατηγορία ποδοσφαίρου ανδρών Κύπρου 1965-66
* Κύπελλο Κύπρου ποδοσφαίρου ανδρών 1965-66

Κατηγορία:Εγχώρια ποδοσφαιρικά πρωταθλήματα 1965-1966
Κατηγορία:Β΄ κατηγορία ποδοσφαίρου ανδρών Κύπρου